words: Hotărârea Guvernului nr. 921 / 2018 pentru stabilirea nivelului de reprezentare a României în Consiliul Guvernatorilor și Consiliul Directorilor Băncii Internaționale de Investiții și în Consiliul Băncii Internaționale de Cooperare Economică , publicată în Monitorul Oficial al României , Partea I , nr. 987 din 21 noiembrie 2018 , se modifică după cum urmează:1 . Articolul 1 va avea următorul cuprins : Articolul 1 Guvernatorul pentru România în Consiliul Guvernatorilor Băncii Internaționale de Investiții este secretarul de stat din Ministerul Finanțelor Publice , responsabil cu coordonarea relațiilor cu instituțiile financiare internaționale , iar supleantul său este o persoană responsabilă cu coordonarea relațiilor cu instituțiile financiare internaționale , desemnată de ministrul finanțelor publice . ... 2 . Articolul 2 va avea următorul cuprins : Articolul 2 Director pentru România în Consiliul Directorilor Băncii Internaționale de Investiții este directorul general din Ministerul Finanțelor Publice responsabil cu coordonarea relațiilor cu instituțiile financiare internaționale , iar supleantul său este șeful de serviciu responsabil cu gestionarea relațiilor cu instituțiile financiare internaționale sau o persoană responsabilă cu coordonarea relațiilor cu instituțiile financiare internaționale , desemnată de ministrul finanțelor publice . ...